אביבה גולן

אביבה גולן (נולדה ב-1957) היא משוררת ופזמונאית ישראלית. זוכת פרס ע"ש "מנפרד וינקלר" (2015) ויקירת העיר חולון (2023).

 ביוגרפיה 
אביבה גולן נולדה וגדלה בחולון. בתם של שושנה, שורדת שואה מרומניה, ורפאל, שורד מאורעות תרפ"ט בחברון. עבדה כ-25 שנים כסייעת ברפואת שיניים. היא החלה לכתוב שירה בגיל 50, בעקבות השתתפותה בקורס "דרך האמן", אשר עורר בה את הרצון לבטא את עולמה הפנימי באמצעות מילים. מאז כתבה למעלה מ־1,000 שירים, מהם כ־350 הולחנו ומבוצעים בארץ ובעולם כמו כן, חוברו לשיריה ריקודי עם הנרקדים ברחבי העולם.

 הופעות ותקשורת 
גולן הופיעה בסינמטק חיפה במופע "שחרית שבת בכרמל" (2012). שיריה מושמעים בתחנות רדיו שונות, בהן UMRO, בתוכניות שירה בין-לאומיות עם שולמית ספיר נבו, ב"רדיו קסם" 106fm בתוכניותיו של השדרן יצחק פרי, ועוד.

 יצירה ספרותית ומוזיקלית 
שיריה של גולן מופיעים בלמעלה מ־22 אנתולוגיות ספרותיות, ביניהן אנתולוגיות דו־לשוניות בעברית ובאנגלית, וכן בכתבי עת ספרותיים כגון "מאזניים", "גג", "בכיוון הרוח" ואחרים. שיריה תורגמו לשפות שונות, ביניהן אנגלית, רומנית ואספרנטו.

חלק משיריה הולחנו על ידי מלחינים ישראלים, והם מבוצעים על ידי זמרים, מקהלות ולהקות מחול. כמה מהם הפכו לריקודי עם הנרקדים בפסטיבלים ובאירועים בארץ ובעולם.

שירים שזכו לפרסום
 "שיר מולדת" – זכה בפרס ראשון בתערוכה מטעם אגודת הסופרים העבריים, זכה ללחן וביצוע מוזיקלי על ידי הזמרת נעמי לוי דה מאיו.
 "יש עוד אהבה בעולם" – מושר בפי לומדי קבלה בעולם.
 "חסד" – לחן: שושיה בארי דותן
"מגדלור בלבבי" – לחן: שושיה בארי דותן

 ספריה 
גולן פרסמה חמישה ספרים דיגיטליים, הכוללים שירה והגות אישית. הספרים זמינים לקריאה דרך הספרייה הלאומית בירושלים, ומהווים חלק מהאוסף הדיגיטלי של הספרייה.
 שמש שלי – ספר שירים לילדים, הכולל יצירות קליטות ונוגעות ללב
 השירים הכי יפים – ספר שירים לקטנטנים, המיועד לגיל הרך
 כנפי נשרים – ספר שירה למבוגרים, העוסק בנושאים של תקווה, אמונה ורגש
 להביט לאהבה בעיניים – ספר הכולל שירים וציורי מחשב מקוריים, המשלב אמנות חזותית עם שירה אישית
 זיקוקי אורות – מבט ספרותי מאת חגי קמרט על 33 משיריה של אביבה גולן, מלווה בפרשנות והארות ספרותיות

 פרסים והוקרה 
 פרס ראשון על השיר "שיר מולדת", שהוענק לה בשנת 2007 מטעם "אגודת הסופרים העבריים ובית התנ"ך", במסגרת תערוכת יוצרים לציון כ"ט בנובמבר
 פרס ע"ש "מנפרד וינקלר", שהוענק לה בשנת 2015 מטעם "נשיא בוקובינה", בעקבות השתתפות שיריה באנתולוגיה דו־לשונית "מולדת המשורר"
 פרסים על שירי ילדים בפסטיבלים שונים
 יקירת העיר חולון לשנת 2023.

 יצירה חזותית 
מלבד כתיבה, גולן יוצרת גם ציורים דיגיטליים. ברשותה כ־50 ציורים שצוירו במחשב, חלקם שולבו בפרסומים ובמופעים.

 קישורים חיצוניים 

 טכסטים מסוככים – אלה לאלה יביעו אומר, באתר נורית ארט - דֶּרֶךְ הַפָּנִים – כּוֹתֶבֶת בַּעֵט, 24 באוקטובר 2012
 על השיר "כנפי נשרים" מאת אביבה גולן, באתר ד"ר לאה מזור: על מקרא, הוראה וחינוך
 כתבה ב"מאזניים" אגודת הסופרים, באתר מאזנים, גיליון 1, כרך צ', פברואר 2016
 צמחנו יחדו - אביבה גולן, באתר סלונט, 7 בפברואר 2021
 מרסל מוסרי קוראת שיר של אביבה גולן, באתר 103fm, 12 בספטמבר 2018

 ראובן שבת, על עוצמת היצירה והכתיבה עם אביבה גולן באתר בכיוון הרוח
 דורון אורסיאנו-ויטנר, אביבה אהובתי באתר בת-ים NEWS,  22 במאי 2019







 הערות שוליים 

קטגוריה:משוררות ישראליות
קטגוריה:משוררים ישראלים
קטגוריה:פזמונאיות ישראליות
קטגוריה:אמניות ישראליות
קטגוריה:חולון: אישים
קטגוריה:יקירות חולון
קטגוריה:יקירי חולון
קטגוריה:ישראליות שנולדו ב-1957
קטגוריה:ישראלים שנולדו ב-1957